Gunnlaugur Hlynur Birgisson hefur gengið til liðs við Þrótt frá Víkingi og gert tveggja ára samning við félagið , þ.e. út keppnistímabilið 2021 . Gunnlaugur sem er 24 ára gamall er uppalinn í Breiðabliki en hann hefur leikið með Breiðablik , Víkingi Ó og Víkingi R í efstu deild auk þess sem hann hefur leikið 21 landsleik með yngri landsliðunum . Hann var um tíma í herbúðum Club Brugge í Belgíu þar sem hann lék með vara – og unglingaliði félagsins þar til hann fór til baka í Breiðablik árið 2014 . Við bjóðum Gunnlaug velkominn í Dalinn , í hjartað í Reykjavík og hlökkum til samstarfsins á næstu tímabilum . Hér innsiglar Gunnlaugur samninginn með Braga Skaftasyni , stjórnarmanni Knattspyrnudeildar Þróttar .